CELEX: 32019D1263
Language: sk
Date: 2019-07-18 00:00:00
Title: Vykonávacie rozhodnutie Rady (EÚ) 2019/1263 z 18. júla 2019 týkajúce sa vydania pamätnej mince so spoločným vzorom z príležitosti 35. výročia programu Erasmus

26.7.2019   
               
               
                  SK
               
               
                  Úradný vestník Európskej únie
               
               
                  L 199/5
               
            
         VYKONÁVACIE ROZHODNUTIE RADY (EÚ) 2019/1263
         z 18. júla 2019
         týkajúce sa vydania pamätnej mince so spoločným vzorom z príležitosti 35. výročia programu Erasmus
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 133,
         so zreteľom na článok 4 ods. 3 nariadenia Európskeho parlamentu a Rady (EÚ) č. 651/2012 zo 4. júla 2012 o vydávaní euromincí (1),
         keďže:
         
                     (1)
                  
                  
                     Podľa článku 9 nariadenia Rady (EÚ) č. 729/2014 (2), pamätné mince vydané spoločne všetkými členskými štátmi, ktorých menou je euro, pripomínajú len príležitosti najvyššieho európskeho významu a ich vzorom nie sú nijako dotknuté možné ústavné požiadavky týchto členských štátov.
                  
               
                     (2)
                  
                  
                     Hospodársky a finančný výbor na základe návrhu podvýboru pre euromince 2. júla 2019 schválil zásadu spoločného vydania pamätnej emisie na rok 2022 pri príležitosti 35. výročia programu Erasmus.
                  
               
                     (3)
                  
                  
                     V súlade s článkom 4 ods. 3 nariadenia (EÚ) č. 651/2012 Rada prijme rozhodnutie o tom, či vydať pamätné mince so spoločným vzorom, ktoré spoločne vydávajú všetky členské štáty, ktorých menou je euro,
                  
               PRIJALA TOTO ROZHODNUTIE:
         
            Článok 1
            Týmto sa schvaľuje spoločné vydanie pamätnej mince so spoločným vzorom, ktoré vydajú všetky členské štáty, ktorých menou je euro, z príležitosti 35. výročia programu Erasmus v roku 2022.
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 18. júla 2019
            
               
                  Za Radu
               
               
                  predsedníčka
               
               T. TUPPURAINEN
            
         
         
            (1)  Ú. v. EÚ L 201, 27.7.2012, s. 135.
         
            (2)  Nariadenie Rady (EÚ) č. 729/2014 z 24. júna 2014 o nominálnych hodnotách a technických špecifikáciách euromincí určených do obehu (Ú. v. EÚ L 194, 2.7.2014, s. 1).